### Beslutninger

Tilbagesendes Magistratsafdelingen for Sociale Forhold og Beskæftigelse og Magistratsafdelingen for Teknik og Miljø med bemærkning, at byrådet i sit møde den 26. marts 2025 har vedtaget Magistratens foranstående indstilling af 18. marts 2025.

###

Nye fællesfaciliteter til bofællesskabet [adresse] 72A.

### Resume

Bofællesskabet Tilst [adresse] 72A rummer 12 1-værelses lejligheder og et ældre fælleshus. Det nuværende fælleshus har flere udfordringer herunder indretningen af huset, adgangsforholdene og en lav energiklasse.

Med denne indstilling anmodes om tillægsbevilling til KB-23-105-001 fra 2023 om etablering af nye fællesfaciliteter ved bofællesskabet, der giver beboerne bedre plads til ophold og socialt samvær.

Moderniseringen og udbygningen af fællesfaciliteterne gør det muligt at tilpasse tilbuddet til en målgruppe med større støttebehov, hvilket er efterspurgt. Samtidig er det et led i Sociale Forhold og Beskæftigelses indsats for selvforsyning på det specialiserede socialområde. Årsagen til behovet for en tillægsbevilling til projektet skyldes dels byggeriets kompleksitet i forhold til brugergruppen og dels prisudvikling inden for byggebranchen generelt.

### Beslutningspunkter

Det indstilles:

At 1) der bevilges en tillægsbevilling på 2,0 mio. kr. i 2025 til at opføre tidssvarende fællesfaciliteter i form af en tilbygning til bofællesskabet [adresse] 72A. Den samlede anlægssum er herefter på 4,8 mio. kr.

At 2) tillægsbevillingen på 2,0 mio. kr. i 2025 finansieres af KB-midler fra driftskonvertering 2020, som i Regnskab 2022 blev øremærket til formål som dette.

### Borgmesterens Afdelings påtegning

Fremsendes til Magistraten. Borgmesterens Afdeling bemærker, at der for det pågældende projekt er tale om en enhedspris (pris pr. m2) der ligger markant over det niveau, som er den generelle ramme for opførelse af såvel botilbud som servicearealer til målgrupper inden for det specialiserede socialområde, hvilket alt andet lige har betydning ift., hvor mange projekter der kan sættes i gang. Borgmesterens Afdeling har derudover ingen bemærkninger til indstillingen.

### Sagsforløb

Udvalg: Magistraten

Dato: 18-03-2025

Søren Lassen: 8

Fremsendes til [adresse] med bemærkning, at Magistraten i mødet den 18. marts 2025 anbefaler, at byrådet tiltræder Magistratsafdelingen for Sociale Forhold og Beskæftigelses og Magi-stratsafdelingen for Teknik og Miljøs indstilling af 24. februar 2025.